 Mheshimiwa Spika, ili kunufaika na Mpango huo, Serikali ya Tanzania imebainisha na kuwasilisha miradi ya kipaumbele ambayo ni Ujenzi wa Reli ya Kati katika kiwango cha kimataifa; ujenzi wa miundombinu wezeshi ya reli, barabara, kina cha bandari, umeme, gesi na maji katika Ukanda Maalum wa Uchumi wa Bagamoyo; Ujenzi wa mtandao wa kusambaza gesi katika mikoa ya Dar es Salaam, Mtwara, Lindi na Pwani Bagamoyo na Mkuranga; Upanuzi wa Kiwanja cha Ndege cha Abeid Amani Karume Zanzibar; na Ujenzi wa Bandari ya Mpigaduri Zanzibar. 